## dachser_inteligent_logistics

Tlačová správa V Bratislave, 25. 2. 2022

# **Prehlásenie CEO koncernu DACHSER Burkharda Elinga k vojenskému konfliktu na Ukrajine**

**Mier a voľný pohyb tovaru sú základnými predpokladmi pozitívneho a slobodného rozvoja všetkých spoločností. V tomto duchu sa DACHSER v posledných niekoľkých desaťročiach rozrástol ako medzinárodný logistický provider. Hlboko ľutujeme eskalácie vojenského konfliktu na Ukrajine. Konflikt bude mať mimo iného taktiež zásadný dopad na dodávateľské reťazce vo východnej Európe.**

Našou hlavnou prioritou je bezpečnosť všetkých vodičov prepravujúcich zásielky v mene spoločnosti DACHSER. Preto sme dnes nariadili okamžité zastavenie prevzatia a nakládky všetkých zásielok na Ukrajinu. To platí pro všetky európske prepravy nášho segmentu služieb Cargoplus, ktorý sa špecializuje na FTL a LTL prepravy mimo iného aj do zemí SNS, a taktiež pre všetky prepravy z európskej logistickej siete, ktoré na Ukrajine zaisťuje náš partner ACE Pravidelná prevádzka z našej platformy Strykow (Poľsko) do Kyjeva bude prerušená. Všetky nákladné vozidlá, ktoré sú v súčasnosti stále na ceste na Ukrajinu, musia byť po dohode so zákazníkmi vrátené. Sme v úzkom kontakte s naším ukrajinským partnerom, ktorý taktiež uzavrel svoje sklady.

Vzdušný priestor nad Ukrajinou bol uzavretý v širokom okruhu. Štarty a pristátia lietadiel tu nie sú možné, takže sa treba obávať preťaženia náhradných letísk. Naše tímy European Logistics a Air & Sea Logistics vývoj situácie pozorne sledujú a sú v úzkom kontakte s našimi zákazníkmi. Týka sa to tiež obmedzení pohybu tovaru, ktoré môžu v nasledujúcich dňoch nastať v dôsledku vyhlásených sankcií proti Rusku.

### **Súvisiace aktivity spoločnosti DACHSER na Ukrajine a v Rusku**

DACHSER nemá na Ukrajine vlastné pobočky, ale spolupracuje tam so svojím partnerom spoločnosťou ACE Logistics. Táto estónska spoločnosť je tiež partnerom DACHSERU pre pobaltské štáty a partnerom spoločného podniku vo Fínsku. Segment Cargoplus zaisťuje na týchto trhoch ďalšie celovozové prepravy.

V Rusku má DACHSER od roku 2008 vlastnú národnú spoločnosť a poskytuje tu služby v obchodných segmentoch Road Logistics a Air & Sea Logistics. V siedmich lokáciách zamestnáva približne 160 zamestnancov. V roku 2020 DACHSER Russia spracovala približne 17 000 zásielok a vygenerovala tržby vo výške 21,6 milióna EUR.

**Základné informácie o spoločnosti DACHSER Slovakia a. s.**

História spoločnosti DACHSER sa začína v roku 1995, kedy bola založená spoločnosť Lindbergh Air Freight, s.r.o. Zameranie aktivity spoločnosti v prvom roku bolo v poskytovaní kompletných zasielateľských služieb pri preprave leteckých zásielok. Následne po predložení požiadaviek od zákazníkov sa aktivity rozvinuli aj na poskytovanie námornej a pozemnej prepravy. V roku 2004 sa spoločnosť stáva súčasťou nemeckej logistickej spoločnosti DACHSER a až do roku 2009 vystupuje na trhu pod menom LINDBERGH & DACHSER a. s. Od 1. 1. 2010 spoločnosť pôsobí na trhu pod obchodným menom DACHSER Slovakia a. s. Premenovaním bol zavŕšený integračný proces spoločnosti do celosvetovej siete koncernu DACHSER. V súčasnosti má DACHSER na Slovensku 5 pobočiek, v ktorých pracuje pres 200 zamestnancov.

**Základné informácie o skupine DACHSER**

Rodinná spoločnosť DACHSER so sídlom v nemeckom Kemptene je popredným európskym poskytovateľom logistických služieb. DACHSER poskytuje komplexnú prepravnú logistiku, skladovanie a individuálne zákaznícke služby v troch obchodných oblastiach: DACHSER European Logistics, DACHSER Food Logistics a DACHSER Air & Sea Logistics. Ponuku dopĺňajú ďalšie služby ako kontraktná logistika, konzultácie a poradenstvo a špecifické riešenia prispôsobené na mieru jednotlivým odvetviam. Vďaka komplexnej dopravnej sieti ako v Európe, tak i v zámorí a informačným technológiám, ktoré sú plne integrované do všetkých systémov, poskytuje DACHSER inteligentné logistické riešenia po celom svete. V súčasnosti zamestnáva zhruba 30 600 ľudí v 399 pobočkách po celom svete. Za rok 2018 zrealizoval cca 83,7 miliónov zásielok s hmotnosťou 41,3 miliónov ton. Celkový obrat koncernu DACHSER v roku 2018 predstavoval 5,6 miliárd eur. Pre viac informácií navštívte [www.dachser.sk](http://www.dachser.sk).

Pre viac informácií prosím kontaktujte:

**Crest Communications a. s.**

Anna Palfiová

PR manager

Tel.: +421 903 664 575

E-mail: anka.palfiova@gmail.com

**DACHSER Slovakia a.s**.

Martin Štiglinc

Sales Manager European Logistics

Tel.: +421 2 6929 6180

Fax: +421 2 6929 6197

E-mail: martin.stiglinc@dachser.com

www.dachser.sk